Katri Helena

Katri Helena (oikealta nimeltään Katri Helena Kalaoja, ent. Kalaoja-Rajala, ent. Turunen, o.s. Koistinen; s. 17. elokuuta 1945 Tohmajärvi) on uransa lopettanut suomalainen iskelmälaulaja ja yksi Suomen menestyneimmistä laulajista. Hänen viimeinen julkinen esiintymisensä oli 16. elokuuta 2025 Helsingin olympiastadionilla, jonne konserttia saapui seuraamaan noin 40 000 henkeä. 

Katri Helena on levyttänyt vuoteen 2015 mennessä yli 480 laulua, julkaissut 52 albumia ja kokoelmaa, ja äänitteitä on myyty kaikkiaan yli 1,5 miljoonaa. Hän on vuoteen 2011 mennessä saanut 19 kultalevyä, neljä platinalevyä ja yhden tuplaplatinan. Katri Helenan hittejä ovat muun muassa ”Anna mulle tähtitaivas”, ”Vasten auringon siltaa”, ”Mun sydämeni tänne jää”, ”Katson sineen taivaan”, ”Lintu ja lapsi”, ”Katson autiota hiekkarantaa”, ”Paloma Blanca”, ”Syysunelma”, ”Ei kauniimpaa”, ”Puhelinlangat laulaa” ja hänen itsensä säveltämä ”Joulumaa”.

 Ura  

 1960-luku 

pienois|Katri Helena elokuussa 1964.
pienois|Katri Helena kuvattavana Yleisradion televisio-ohjelmaan Iltaa, että mätkähtää toukokuussa 1966.
pienois|Katri Helena esiintymässä Rettigin tupakkatehtaan työntekijöille Turussa. Taustalla Eino Grön ja Matti Heinivaho vuonna 1968.
Katri Helenan levytysura alkoi vuonna 1963 ”Poikien kuvat” -laululla. Seuraavana vuonna julkaistusta Pentti Viherluodon ja Aimo Viherluodon alun perin foxtrotina vuonna 1947 esitetystä kappaleesta ”Puhelinlangat laulaa” tuli Katri Helenan läpimurtohitti, nyt letkajenkkana. Toivo Kärjen ja Juha Vainion letkajenkka ”Minne tuuli kuljettaa” jäi yleisön mieleen Eurovision laulukilpailun Suomen karsinnoista 1965, mutta valituksi tulikin yllättäen Viktor Klimenkon esittämä laulelma. Katri Helena esitti kappaletta silloin tällöin vuosien varrella eri konserteissaan.

Katri Helena on kuulunut uransa aikana kolmen levy-yhtiön listoille. Hänen uransa alkoi PSO-levy-yhtiössä vuonna 1963. Kymmenen vuoden päästä, vuonna 1973, hän siirtyi Scandiaan, joka yhdessä emoyhtiönsä Finnlevyn kanssa yhdistyi kansainväliseen Warner Music Groupiin vuonna 1993.Kärki 2015, s. 875

 1970-luku 

pienois|Katri Helena toukokuussa 1971.
Marraskuussa 1975 pidettiin Helsingin Messukeskuksessa Toivo Kärjen 60-vuotisjuhlakonsertti Tänä iltana Toivo Kärki, jossa kapellimestarina toimi Rauno Lehtinen. Laulajat olivat enimmäkseen vanhoja konkareita, hieman nuorempaa polvea edusti Katri Helena. Hän esitti muun muassa kappaleen ”Päivänkehrä”, jota hän ei koskaan kuitenkaan levyttänyt.Kärki 2015, s. 715  

Katri Helena edusti Suomea Eurovision laulukilpailussa 1979 kappaleella ”Katson sineen taivaan” sijoittuen 14:nneksi. 

1970-luvun jälkeen yhteistyö kapellimestari Esa Niemisen kanssa 1980-luvulta 2000-luvulle jatkoi Katri Helenan uraa iskelmäviihteen kärkipaikoilla, muun muassa kappaleilla ”Vie minut”, ”Onnen onkija” ja ”Minä toivon”.

 1980-luku 

Vuonna 1980 Juha Vainio kirjoitti runon, johon Veikko Samuli teki sävellyksen. Kappale on nimeltään ”Mun sydämeni tänne jää”.  Vuonna 1982 Katri Helena levytti albumin Minä soitan sulle illalla, jolla oli 12 Toivo Kärjen tunnettua kappaletta uusina sovituksina. Kärki itse oli ehdottanut aivan eri kappaleita, myös harvinaisuuksia, mutta tuottajat Olli Heikkilä ja Jaakko Salo olivat päättäneet toisin. Kärki 2015, s. 785.

 1990-luku 

Toisen kerran Katri Helena edusti Suomea Euroviisujen vuoden 1993 laulukilpailussa kappaleella ”Tule luo” sijoittuen 17:nneksi. Suurimman suosion saavutti 1990-luvun alussa julkaistu Jukka Kuoppamäen sävellys ja sanoitus ”Anna mulle tähtitaivas”, josta kapellimestari-sovittaja Esa Nieminen teki iloisen iskelmäsovituksen. 

 2000-luvun ensimmäinen vuosikymmen 

pienois|Katri Helena Vihreät Niityt -musiikkitapahtumassa vuonna 2007.
Vuonna 2000 Katri Helena oli osa Leidit Lavalla -kvartettia yhdessä Paula Koivuniemen, Marion Rungin ja Lea Lavenin kanssa. Samana vuonna 2000 Vexi Salmi ja Nina Honkanen toteuttivat laajan 8-osaisen Liljankukka-televisiosarjan, jossa eri vaiheissa oli suuri joukko keskustelijoita, huomattavia alan asiantuntijoita pohtimassa iskelmää yleensä ja Toivo Kärjen merkitystä erityisesti. Erään jakson yhtenä keskustelijana oli Katri Helena, joka kertoi omia muistojaan ja kommenttejaan. Hän myös lauloi Kärjen kappaleet ”Tule hiljaa” ja ”Tulivuori” Olli Ahvenlahden sovituksina.Kärki 2015, s. 890-898.

Vuonna 2004 Katri Helena sai ansioituneelle naislaulajalle tarkoitetun, Maarit Niiniluodon ideoiman Anna-Liisa -palkinnon Vääksyn Toivo Kärki -tapahtumassa. Illan konsertissa hän lauloi muun muassa Kärjen ja Reino Helismaan kappaleen ”Älä unohda hymyä”.Kärki 2015, s. 886. Vuonna 2004 Katri Helena teki Jari Sillanpään kanssa MeStarat-konserttikiertueen. Katri Helenan ja Sillanpään lavashow kiersi Suomen suurilla areenoilla. Vuonna 2007 pari teki paluun samalle lavalle, MeStarat Joulushow -kiertueen muodossa, joka myös kiersi suuria areenoita ympäri Suomen. Katri Helenalle myönnettiin vuonna 2007 Pro Finlandia -mitali.

Katri Helena esiintyi 20 vuotta, vuoteen 2008 saakka, Petoman-orkesterin solistina.Marttila, Kalle: Musicans as entrepreneurs, s. 43. Jyväskylän ammattikorkeakoulu, 2012. Sittemmin hänen orkesterinsa kapellimestarina toimi Arttu Takalo, ja 2014 kapellimestariksi tuli Ville Riippa. 

 2010-luku 

Vuonna 2010 Katri Helena teki uuden levytyssopimuksen tamperelaisen Hype Recordsin kanssa, mutta palasi Warner Music Groupin joukkoihin 2013. Vuonna 2011 hän vaihtoi pitkäaikaisen managerinsa Lilja Kainulaisen Tommi Liimataiseen.

Helsingin kaupunginteatterissa sai elokuussa 2011 ensi-iltansa Katri Helenasta kertova musiikkinäytelmä Katri Helena – Sinivalkoinen ääni. Sen on kirjoittanut Ilpo Tuomarila, ohjannut Tiina Brännare ja pääosaa esitti Sanna Majuri.YLE:n radiouutiset 19. elokuuta 2011 klo 13. Toim. Janne Mällinen. Muissa rooleissa nähtiin Sinikka Sokka Bertta-äitinä, Kari Arffman Panu Rajalana ja Sami Hokkanen Timo Kalaojana. Vastaava Katri Helena -musikaali sai ensi-iltansa elokuussa 2021 Vaasan kaupunginteatterissa.

Syksyllä 2012 Katri Helena oli mukana Nelosella esitetyllä Vain elämää -sarjan ensimmäisellä kaudella, jolla seitsemän kotimaista artistia esitti toistensa kappaleita.Katri Helena, Erin, Cheek, Neumann, Jonne Aaron, Kaija Koo ja Jari Sillanpää tähdittävät Nelosen uutta musiikkiviihdeohjelmaa. 

Katri Helenan 50-vuotistaiteilijajuhlaa 2013–2014 vietettiin 45:llä konsertilla ympäri Suomea.  

Katri Helenan albumi Taivaan Tie julkaistiin 2014 ja se myi kultaa. Samana vuonna hän sai Tohmajärvelle nimikkokadun nimeltään Katri Helenan raitti.Katri Helena saa oman nimikkokadun.  Vuonna 2014 Katri Helena palkittiin Iskelmä-Finlandia-palkinnolla.Katri Helena sai uudistetun Iskelmä-Finlandia -palkinnon. Helsingin Sanomat. Viitattu 31.8.2014

Katri Helena joutui jäämään vuoden 2018 kesällä sairauslomalle esiintymisistään kilpirauhasen vajaatoiminnan vuoksi. Vuonna 2019 hän teki joulukonserttikiertueen Etelä-Suomessa.

 2020-luku 

Katri Helena julkaisi joulukuussa 2021 kuuden vuoden levytystauon jälkeen oman versionsa perinteisestä joululaulusta ”Hoosianna” ja esiintyi Vain elämää: Unohtumaton ilta -konsertissa Turun Logomossa. 

Hän lauloi teoksen ”Lintu ja lapsi” 12. maaliskuuta 2022 pidetyssä Apua Ukrainaan -konsertissa. Katri Helenasta julkaistiin vuonna 2023 Elina Hirvosen kirjoittama elämäkerta.

Joulukuussa 2023 Katri Helena oli varusmiesten toiveesta esiintymässä Vekaranjärven varuskunnan kotiutumistapahtumassa.

Elokuussa 2024 Katri Helena ilmoitti pitävänsä uransa viimeisen joulukonsertin 8. joulukuuta 2024 Turussa.

Joulukuussa 2024 Katri Helena ilmoitti pitävänsä koko uransa päättävän viimeisen konsertin Katri Helena – Viimeinen ilta 16. elokuuta 2025 Helsingin olympiastadionilla.

Tammikuussa 2025 Katri Helena julkaisi viimeisen kappaleensa ”Elämän tie”, joka on käännösiskelmä Elton Johnin hitistä ”Circle of Life”, joka kuultiin Leijonakuningas-elokuvassa, jossa sen esitti Anneli Saaristo. Samana vuonna ilmestyi kultaa myynyt Elämän tie 1963–2025 kokoelma-albumi.

 Yksityiselämä 

Katri Helena on ollut naimisissa kolmesti. Nuoruudenavioliitto lennonjohtaja Matti Turusen kanssa (1965–1967) päättyi eroon jo Katri Helenan uran alussa. 1970-luvun taitteessa hän seurusteli radiotoimittaja Matti Paalosmaan kanssa.

Katri Helena oli naimisissa muusikko-säveltäjä Timo Kalaojan kanssa vuodesta 1973 tämän kuolemaan vuonna 1988 asti. Heillä on kolme yhteistä lasta: Hanna (s.  1974), Maija (s. 1977) ja Juha (s. 1976),https://jukka.galleria.fi/kuvat/Kuuluisuuksien+hautoja/Laulajat,+muusikot,+s%C3%A4velt%C3%A4j%C3%A4t+ja+sanoittajat/Kalaoja+Timo+(21.5.1946+-+6.6.1988).JPG joka kuoli 33-vuotiaana sairauskohtaukseen vuonna 2009.”Katri-Helenan poika kuoli sairauskohtaukseen.”  Helsingin Sanomat 6.5.2009. Viitattu 9.5.2009. 

Vuonna 1997 Katri Helena avioitui kirjailija, tutkija Panu Rajalan kanssa heidän seurusteltuaan sitä ennen kolmen ja puolen vuoden ajan. Rajalan kanssa Katri Helena asui Hämeenkyrössä Kutsumukseksi nimetyssä omakotitalossaan. Liitto päättyi eroon vuonna 2004.

Katri Helena on asunut Askolassa Itä-Uudellamaalla vuodesta 2006 lähtien.Katri Helena rakensi itselleen paratiisin – katso 

Kesällä 2013 Katri Helena kertoi seurustelevansa 32 vuotta nuoremman managerinsa Tommi Liimataisen kanssa.  

Katri Helenan äiti Bertta Koistinen kuoli 102-vuotiaana vuonna 2020.

 Diskografia 

 Albumit 

 Vaalea valloittaja, 1965
 Katri Helena, 1966
 Katupoikien laulu, 1967
 Paikka auringossa, 1968
 Ei kauniimpaa, 1970
 Kai laulaa saan, 1971
 Katri Helena laulaa Kuoppamäkeä, 1972
 Lauluja meille kaikille, 1972
 Kakarakestit, 1973
 Kun kohdattiin, 1974 (kultalevy)
 Paloma Blanca, 1975 (kultalevy, platinalevy)
 Lady Love, 1976 (kultalevy, platinalevy)
 Ystävä, 1978 (kultalevy)
 Katson sineen taivaan, 1979 (kultalevy)
 Sydämeni tänne jää, 1980 (kultalevy)
 Kotimaa, 1981
 Minä soitan sulle illalla, 1982

 Kirje sulle, 1984 (kultalevy)
 On elämä laulu, 1986
 Almaz, 1988
 Anna mulle tähtitaivas, 1992 (myyty n. 100 400 kpl) (kultalevy, platinalevy, tuplaplatina)
 Lähemmäksi, 1994 (kultalevy)
 Vie minut, 1995 (kultalevy)
 Hiljaisuudessa, 1996
 Missä oot, 1998
 Leidit levyllä, 2000 (kultalevy)
 Tässä tällä hetkellä, 2004
 Elämänlangat, 2006 (kultalevy)
 Hiljaisuudessa (joululevy), 2006
 Tulet aina olemaan, 2009 (kultalevy)
 Valon maa, 2011 (kultalevy)
 Vain elämää, 2012
 Vain elämää jatkuu, 2012
 Taivaan tie, 2014 (kultalevy)
 Niin on aina ollut (joululevy), 2015

 Kokoelmia 
 Katri Helenan parhaimmat 1 (1972)
 Katri Helenan kauneimmat (1977)
 Parhaat päältä (1978, kultalevy)
 28 toivotuinta levytystä (1987)
 Kauneimmat rakkauslaulut (1989, kultalevy)
 Juhlakonsertti, 1990
 Laulu jää (1991)
 Parhaat (Katri Helena) (1993)
 20 suosikkia – Puhelinlangat laulaa (1995)
 20 suosikkia – Syysunelma (1995)
 Sydän kyllä neuvoo sen... (1995)
 Tähtitaivaalla 1964-1995 (1996)
 20 suosikkia – Anna mulle tähtitaivas (1997)
 16 hittiä (1998)
 Romanttisesti (1998)
 Musiikin tähtihetkiä (2001)
 Sydämeni laulut (4CD, 2003, kultalevy, platinalevy)
 Sydämeni laulut: neljä vuosikymmentä tähtitaivaalla (2CD, 2003)
 30 suosikkia (2011)
 Sinivalkoinen kokoelma (2CD, 2012)
 Jari Sillanpää & Katri Helena: Suursuosikit (2014)
 Suuret suomalaiset / 80 klassikkoa (2CD, 2016)
 Elämän tie 1963-2025 (2025)

 Edustukset 
 Rostockin laulufestivaali DDR:ssä 1965 (kappaleet: ”Minne tuuli kuljettaa” ja ”Budapest”, sijoitus 4.)
 Sopotin iskelmäfestivaali Puolassa 1969 (kappale: ”Maailman pihamaat”)
 Euroviisut Jerusalemissa, Israelissa 1979 (kappale: ”Katson sineen taivaan”, sijoitus 14.)
 Euroviisut Millstreetissä, Irlannissa 1993 (kappale: ”Tule luo”, sijoitus 17.)

 Lähteet 

 Kirjallisuutta 





 Aiheesta muualla 

 Kotisivut.
 Katri Helena Pomus.netin tietokannassa. 
 1970-luvun Katri Helena ei enää ollut jenkkatyttö. Ylen Elävä arkisto 8.9.2006.

 Yle Areena: Katri Helena - Viimeinen ilta

*
Katri Helena
Luokka:Elävät henkilöt
Luokka:Seulonnan keskeiset artikkelit